શિન્ડલરનો સિમેન્ટનો વ્યવસાય, જોઇન્ટ ડિસ્ટ્રિબ્યૂશન કમિટિએ આપેલાં નાણાંની સાથે-સાથે, યુદ્ધ પછીના જર્મનીમાં સમૃદ્ધ થયેલા શિન્ડલરના કેટલાયે યહૂદીઓએ તેને ઉછીનાં આપેલાં નાણાં પર ઊભો કરવામાં આવ્યો હતો! જો કે તેના એ વ્યવસાયનો ઇતિહાસ તો બહુ જ ટૂંકો છે. ૧૯૬૧ સુધીમાં ઓસ્કર ફરીથી નાદાર થઈ ગયો હતો. ઉપરાછાપરી આવેલા આકરા શિયાળાને કારણે જર્મનીમાં બાંધકામ ઉદ્યોગ ખતમ થઈ ગયો હોવાથી ઓસ્કરની ફેક્ટરીને ફટકો પડ્યો હતો. પરંતુ શિન્ડલરના કેટલાક યહૂદીઓ માને છે કે ઓસ્કરની કંપનીની નિષ્ફળતા માટે તેની અધીરાઈ અને અશિસ્ત જ જવાબદાર હતા!